కర్ణాటక బ్యాంక్

కర్ణాటక బ్యాంక్ లిమిటెడ్(Karnataka Bank Limited) స్వాతంత్య్రానికి  పూర్వం కర్ణాటక రాష్ట్రం  మంగళూరు 1924 సంవత్సరంలో స్థాపించబడిన ప్రైవేట్ రంగ బ్యాంకు.  భారతదేశ వ్యాప్తంగా విస్తరించిన  శాఖలతో బ్యాంకు  సేవలను వినియోగదారులకు  అందిస్తున్నారు.

చరిత్ర 
కర్ణాటక బ్యాంక్ లిమిటెడ్ 1924 ఫిబ్రవరి 18 న కర్ణాటకలోని మంగళూరులో కర్ణాటక బ్యాంక్ లిమిటెడ్ గా స్థాపించబడింది. దక్షిణ కన్నడ  రీజియన్  బ్యాంకింగ్ అవసరాలను తీర్చడానికి ఈ బ్యాంకు స్థాపించబడింది. మే 23, 1924సంవత్సరంలో బ్యాంకు వ్యాపారాన్ని ప్రారంభించడానికి ధృవీకరణ పత్రాన్ని పొందింది.  కర్ణాటక ఏప్రిల్ 4, 1966లో భారతదేశంలో బ్యాంకింగ్ వ్యాపారాన్ని కొనసాగించడానికి తమ లైసెన్సును  పొందటం జరిగింది. ఈ బ్యాంకు నెలకొల్పడంలో  బి.ఆర్.వ్యాసరాయచార్ , దక్షిణ కన్నడ  ప్రాంతంలోని ఇతర  సభ్యులు ప్రోత్సహించారు. కర్ణాటక  బ్యాంకు 11 రాష్ట్రాలలో 36 కొత్త శాఖలను ప్రారంభించింది - పంజాబ్ తమిళనాడు, రాజస్థాన్, ఢిల్లీ, సిక్కిం, కేరళ, పశ్చిమ బెంగాల్,ఆంధ్ర ప్రదేశ్, తెలంగాణ, మహారాష్ట్ర, కర్ణాటక లలో ఉన్నాయి.

అభివృద్ధి 
భారతదేశంలో  'A' క్లాస్ షెడ్యూల్డ్ కమర్షియల్ బ్యాంక్ అయిన కర్ణాటక బ్యాంక్ లిమిటెడ్, శృంగేరి శారదా బ్యాంక్ లిమిటెడ్, చిత్రదుర్గ బ్యాంక్ లిమిటెడ్, బ్యాంక్ ఆఫ్ కర్ణాటకల విలీనంతో బ్యాంకు సంవత్సరాలు గడిచే కొద్దీ అభివృద్ధి చెందింది.

ప్రొఫెషనల్ బ్యాంకింగ్ సేవలు, నాణ్యమైన వినియోగ దారుల సేవలను అందించడంలో 9 దశాబ్దాలకు పైగా అనుభవం ప్రస్తుతం 22 రాష్ట్రాలు, 2 కేంద్ర పాలిత ప్రాంతాలలో విస్తరించిన 879 శాఖలతో భారతదేశం అంతటా ఉన్నది. కర్ణాటక బ్యాంకులో  8,220 మంది ఉద్యోగులు, 1,46,000 మంది  వాటాదారులు (షేర్ హోల్డర్) ,10.21 మిలియన్లకు పైగా వినియోగదారులతో ఉంది.

అవార్డులు 
కర్ణాటక బ్యాంకు వినియోగ దారులకు సేవలను అందచేయడమే గా గుర్తింపు పొందిన సంస్థలనుంచి అవార్డులు, ప్రశంసలను పొందింది.   

 ఎంఎస్ఎంఈ బ్యాంకింగ్ ఎక్సలెన్స్ అవార్డ్స్ 2015. .
 నాలుగు అసోచామ్ సోషల్ బ్యాంకింగ్ ఎక్సలెన్స్ అవార్డులు. 
 కర్ణాటక బ్యాంక్ ఐబీఏ బ్యాంకింగ్ టెక్నాలజీ అవార్డును పొందింది. 
 2015 సీఎఫ్బీపీ జమ్నాలాల్ బజాజ్ అవార్డులను కర్ణాటక బ్యాంక్ రావడం జరిగింది.
 ఐడీఆర్బీటీ బ్యాంకింగ్ టెక్నాలజీ అవార్డు.
 ISO 27001:2005 సర్టిఫికేషన్ పొందింది.

మూలాలు 

1924 స్థాపితాలు
బ్యాంకింగ్ సంస్థలు
ప్రైవేట్ బ్యాంకులు
కర్ణాటక బ్యాంకులు